MUNUDAU O GYFARFOD CYNGOR CYMUNED LLANSANTFFRAID GLYN CEIRIOG

24ain o Ionawr 2019

1. PRESENNOL: Cyng.. Sarah Davies (Is Gadeirydd); Trevor Bates; Anina Price; Mair Evans; Einion Davies; Dilys Bates (am rhan o’r cyfarfod) Jean Davies (Clerc):

|  |  |  |  |
| --- | --- | --- | --- |
| Rhif  Agenda | Manylion | Munudau |  |
| 1 | Croeso ac ymddiheuriadau | Croesawodd Cyng. Davies pawb i’r cyfarfod o’r cyngor.  Ymddiheuriadau: Cyng. Julie Jeffreys; Barbara Roberts: Eric Jones |  |
| 2. | Sgwrs gyda’r Heddlu | Dim yn bresennol. Roedd y clerc wedi cael lefel y troseddu am y dyffryn oedd fel y canlyn:-  1 x ymddygiad anghymdeithasol – person ifanc ar feic  1 x o losgi yn fwriadol  1 x difrod troseddol  Byrgleriaeth – ceisio mynd i mewn  Roedd y cyngor wedi gofyn i’r Clerc gysylltu â’r Heddlu ynglŷn â phryder am plant/phobol ifanc ar feiciau heb olau. Y gobaith oedd base'r swyddog ysgol yr Heddlu yn siarad â’r bobol ifanc am y risg o wneud hyn.  Yr ateb gan yr heddlu oedd bod plant Ysgol Pontfadog a Cynddelw wedi cymryd rhan mewn cynllun o’r enw ‘Bikeability’ sydd yn cynnwys beicio yn ddiogel. Mae disgyblion blwyddyn 7 yn cael gwybodaeth am risg a bod yn ddiogel ar feic dan gynllun ‘Crucial Crews’ | . |
| 3. | Sgwrs gyda’r Asiant  Cymuned | Dywedodd Mrs Bates ei bod wedi cael ei chyfweld gan yr arolygwyr oedd yn cynnal arolwg o Adran Gofal Cymdeithasol i Oedolion CSBW am y cynllun AC a’i gwaith yn gweithio yn y gymuned gyda phreswylwyr sydd dros 50. Mae yn dal i weithio yn agos gydag AC Glyn Trïan. Hefyd mae cysylltiadau cryf gyda’r Feddygfa leol yn parhau ac mae yn awr yn mynychu cyfarfodydd clwstwr  Mae Mrs Bates hefyd wedi cwblhau hyfforddiant i’w galluogi i redeg dosbarthiadau ymarfer corff i’r rheini dros 50. Ond mae angen yswiriant i wneud hyn. Mae’r Clerc wedi holi a’r cwmni yswiriant sydd wedi gofyn am gopi o’r dystysgrif, rhifau yn bob dosbarth a pa mor aml fydd y dosbarthiadau yn cael eu cynnal. Mae Mrs Bates wedi rhoi copi o’r dystysgrif i’r Clerc sydd am ei anfon i’r cwmni yswiriant.  Dywedodd y Clerc fod Mrs Bates wedi cael gwobr yn y Cinio Cymuned am y gwaith dal mae yn ei wneud yn y gymuned. Roedd y Clerc wedi gadael I CBSW wybod am hyn ac fel canlyniad roedd wedi cael ei llongyfarch gan y Cynghorydd sydd yn arwain Gofal Oedolion CBSW. |  |
| 4. | Mynegiant o Ddiddordeb | Cyng. Einion Davies – Rhif agenda 10  Cyng. Bates Rhif agenda 6 – holiadur/ Adnoddau I’r Ieuenctid.  Cyng. Price Rhif agenda 6 – holiadur/ Adnoddau I’r Ieuenctid. |  |
| 5. | Cadarnhad o Funudau | Cadarnhawyd y munudau yn gywir ac arwyddwyd. (mis Rhagfyr) |  |
| 6 | Materion yn Codi | Cyfethol Cynghorydd - Cynigwyd ac eilwyd Phillip Lloyd fel Cynghorydd.  Adroddiad ROSPA – roedd y Clerc wedi cael e-bost gan Ray Parry yn dweud oherwydd y tywydd garw nid oedd wedi gallu gwneud a gwaith ond ei fod yn gobeithio cwblhau'r gwaith wythnos nesa.  Holiadur am adnoddau i’r Ifanc yn y Gymuned – rhoddodd Cyng. Price manylion o’r cyfarfod cymerodd lle hefo Juliet McKenzie o CBSW sydd yn gydlynydd Cymuned a phobol Ifanc y Sir  Roedd y Clerc eisoes wedi anfon copi o beth oedd wedi cael ei gytuno yn y cyfarfod. Roedd Ms McKenzie hefyd wedi rhoi manylion o ddatblygiadau mewn cymunedau eraill yn cynnwys addasu ‘container’ oedd yn boblogaidd iawn hefo’r bobol ifanc. Roedd Ms McKenzie wedi cynnig cynnal ymgynghoriad gyda phlant a phobol ifanc i symud pethau ymlaen. Mae hyn i gymryd lle ar yr 21ain o Chwefror 4 – 7 mewn pabell o flaen y Ganolfan  Roedd y Cyngor wedi gofyn i’r Clerc gysylltu â Chyngor Tref y Waun ynglŷn â’r gost o’r parc sglefrio. Roedd hwn wedi ei adeiladu yn 2005/6 y gost pryd hynny yn £65,000. Roedd hefyd wedi holi'r Ymddiriedolaeth Genedlaethol ynglŷn â chael parc sglefrio yn y cae chwarae – nid oedd ddim yn edrych bod yna wrthwynebiad i hyn ond yn gofyn a oedd yna le yn y parc i un.  Toiledau - roedd y Clerc wedi cysylltu ar ofalwr ynglŷn â glanhau toiledau'r dynion ar ôl y tan fwriadol. Roedd wedi dweud oherwydd pwysau oedd dan ar hyn o bryd fase fo ddim yn gallu gwneud y gwaith yma tan ddechrau Mawrth. Felly roedd yna dri opsiwn – cau toiledau'r dynion hyd at fis Mawrth; cau'r toiled sydd wedi ei effeithio; gofyn am gymorth Cyng.. I lanhau'r toiled. Penderfynwyd ar opsiwn 2 gyda Cyng.. Bates yn cytuno i roi clo ar y toiled sydd wedi cael ei effeithio.  Hefyd roedd y Clerc wedi cael e-bost can CBSW yn dweud bod y draeniau oedd wedi'u blocio yn un Dŵr Cymru. Roedd y Clerc wedi cysylltu â Dŵr Cymru oedd wedi dweud eu bod yn edrych i mewn i hyn  Unrhyw fater arall heb ei rhestri  Defibrillator – Roedd y bocs oedd i gadw'r peiriant wedi cyrraedd nawr yn disgwyl am Ben Barnes i’w gysylltu.  Roedd y Clerc wedi siarad â Mrs Rowena Lewis ynglŷn â rhoi rhodd i’r Ganolfan Gristnogol. Dywedodd eu bod yn hollol ddibynnol ar incwm o’r caffi. Cytunwyd I roi rhodd ac i ofyn am fanylion o’r incwm a gwariant i alluogi i wneud penderfyniad am roi rhodd yn rheolaidd. |  |
| 7 | Adroddiadau | Mainc I’r parc (rhan y plant bach)  Penderfynwyd archebu un Broaxp, Roslin (un hearn mewn gwyrdd) y gost yn £515 +TAD  Deddf Lles Gweithredoedd Cenedlaethau'r Dyfodol (Cymru) 2015  Roedd Cyng.Davies wedi cynrychioli'r Cyngor yn y cyfarfod ym Modelwyddan ar yr 11 o Ionawr. Mae 15 amcanion sydd yn cynnwys (9) – Angen cefnogi economi wledig i sicrhau eu bod yn ffynnu. Bwrdd Gwasanaeth Cyhoeddus Cyngor Wrecsam sydd yn arwain hyn. Maen sicr unwaith bydd y modd mae ‘r amcanion am gael ei chyrraedd yn glir fydd y Cyngor yn gwybod beth yn hollol yw ei rôl. |  |
| 8. | Llythyrau o ddiolch | O’r Neuadd Goffa am y rhodd |  |
| 9 | Gohebiaeth | Adroddiad Banc - Dangosodd y Clerc adroddiad banc yn dangos £22894.47 yn y banc ar yr 4.1.2019. Ond ers hynny roedd tal o £300 i’w anfon i Smith o Derby. Yn y cyfrif cadw mae’r balans yn £9147.31  CBSW: - Cadarnhad ffigwr – archebiant 2019/20 yn £30,000  Llywodraeth Cymru – Roedd y Clerc wedi anfon ebost I Gynghorwyr am Lywodraethu a rheolaeth ariannol – Cynghorau Tref a Chymuned 2017/18 a hefyd Manylion Archwiliad mewnol am 2018/19. Clerc I edrych os ydi pob dim yn ei le.  Unrhyw ohebiaeth heb ei rhestri:- dim gohebiaeth |  |
| 10 | Ceisiadau Cynllunio | Moderneiddio ac ehangu gweithdy (adeilad A)  Adeiladu swyddfa ac adnoddau lles (adeilad B)  Iard Lumber – Hen Ffordd  (Gadawodd Cyng.Davies yr ystafell pan oedd hyn yn cael ei drafod  Dim gwrthwynebiad.  Troi garej i greu llety ategol – Cwm Hardd Nantyr – dim gwrthwynebiad |  |
| 11 | Taliadau | Dan adran 136 (anfonebau a thaliadau eraill)  Bryn Jones  Dilys Bates  John Keene  John Keene  John Keen (offer glanhau)  Neuadd Goffa (rent am ystafell  CBSW (golau ffordd)  Ceisiadau am roddion (adran 137) dim ceisiadau'r mis yma  Canolfan Cristnogol £200.00  Tîm cadw’n daclus £100.00 |  |
| 12 | Unrhyw fater arall heb ei rhestri | Gofynnwyd I’r Clerc cysylltu â Streetscene am y diffyg graean ar Ffordd Hafod y Garreg, Pandy.  Dywedodd Cyng. Bates ei fod wedi bod mewn gwrandawiad Hawliau Tramwy. Roedd yn amlwg fod diffyg cyfathrebu achos nid oedd neb yn y gymuned yma wedi cael gwybodaeth am y cyfarfod yma. Roedd hefyd yn bryder bod 6 cais, rhai ym mynd yn ôl sawl blwyddyn heb eu datrys.  Gofynnwyd i’r Clerc cysylltu â’r swyddog Hawliau Tramwy CBSW I ofyn i arwyddion ‘llwybr cyhoeddus; cael eu rhoi ar y llwybr o’r Hen Felin i Dŷ Gwyn Hen Ffordd  Cytunodd Cyng. Bates i dorri canghennau coeden sydd yn gorchuddio drosodd i Ffordd Llanarmon. |  |